6.

ERITYISET ASENNUSVAATIMUKSET 6.1 Kaukovalaisimet 6.1.1 Lukumäärä: yksi tai kaksi. Kolmipyöriltä, joiden enimmäisleveys on yli 1 300 mm, edellytetään kaksi kaukovalaisinta. 6.1.2 Rakennepiirustus: ei erityisiä vaatimuksia. 6.1.3 Sijainti 6.1.3.1 Leveys: — erillinen kaukovalaisin voidaan asentaa toisen etuvalaisimen ylä- tai alapuolelle tai sen viereen; jos valaisimet ovat päällekkäin, kaukovalaisimen vertailukeskipisteen on sijaittava ajoneuvon pituussuuntaisella keskiviivalla; jos valaisimet ovat vierekkäin, niiden vertailukeskipisteiden on sijaittava symmetrisesti ajoneuvon pituussuuntaiseen keskiviivaan nähden, — toiseen etuvalaisimeen rakenteellisesti yhdistetty kaukovalaisin on asennettava siten, että sen vertailukeskipiste sijaitsee ajoneuvon pituussuuntaisella keskiviivalla. Jos ajoneuvoon kuitenkin asennetaan myös erillinen lähivalaisin kaukovalaisimen lisäksi, niiden vertailukeskipisteiden on sijaittava symmetrisesti ajoneuvon pituussuuntaiseen keskiviivaan nähden, — kaksi kaukovalaisinta, joista jompikumpi tai kumpikin on rakenteellisesti yhdistetty toiseen etuvalaisimeen, on asennettava siten, että niiden vertailukeskipisteet sijaitsevat symmetrisesti ajoneuvon pituussuuntaiseen keskiviivaan nähden. 6.1.3.2 Pituus: ajoneuvon edessä. Tämä vaatimus katsotaan täytetyn, jos lähtevä valo ei häiritse kuljettajaa suorasti tai epäsuorasti taustapeilien ja/tai ajoneuvon heijastavien pintojen kautta. 6.1.3.3 Erillisen kaukovalaisimen valaisevan pinnan reunan etäisyys lähivalaisimen vastaavasta reunasta ei saa kuitenkaan olla yli 200 mm missään valaisinparissa. 6.1.4. Geometrinen näkyvyys Valaisevan pinnan näkyvyys, mukaan lukien valaisevan pinnan ne alueet, jotka eivät ole valaistuja havaintosuunnassa, on varmistettava avauskulmassa, jonka määrittävät valaisevan pinnan kehältä lähtevät kaukovalaisimen vertailuakselin kanssa vähintään 5° kulman muodostavat suorat. Geometrisen näkyvyyden kulmien alkupisteet ovat valaisevan pinnan projektiokehän poikittaisella tasolla, joka sivuaa kaukovalaisimen linssin ulointa etuosaa. 6.1.5 Suuntaus: ajoneuvosta eteenpäin. Kaukovalaisin voi kääntyä ohjauskulman mukaisesti. 6.1.6 Voidaan ryhmittää lähivalaisimen ja muiden etuvalaisimien kanssa. 6.1.7 Ei voida yhdistää minkään muun valaisimen kanssa. 6.1.8 Voidaan rakenteellisesti yhdistää: 6.1.8.1 lähivalaisimen kanssa, 6.1.8.2 etuvalaisimen kanssa, 6.1.8.3 etusumuvalaisimen kanssa. 6.1.9. Sähköliitännät Kaukovalaisimien on kytkeydyttävä toimintaan samanaikaisesti. Vaihdettaessa lähivalaisimista kaukovalaisimiin kaikkien kaukovalaisimien on kytkeydyttävä päälle. Vaihdettaessa kaukovalaisimista lähivalaisimiin kaikkien kaukovalaisimien on kytkeydyttävä pois samanaikaisesti. Lähivalaisimet saavat olla kytkettyinä päälle samaan aikaan kuin kaukovalaisimet. 6.1.10 Suljetun piirin ilmaisin: pakollinen. Sininen vilkkumaton varoitusvalo. ▼M1 6.1.11 Muut vaatimukset: — Kun kyse on ajoneuvosta, jolla on taipumus kallistua kaarteissa, sen kaukovalaisin voidaan varustaa valokeilan vaakakallistuskulman säätöjärjestelmällä (HIAS), joka määritellään UN/ECE-säännön nro 53 2.25 kohdassa, kunhan kaikki HIAS-järjestelmään sovellettavat kyseisen säännön vaatimukset täyttyvät. — Kaikkien samanaikaisesti toimintaan kytkettävissä olevien kaukovalaisimien enimmäisvalovoiman yhteenlaskettu arvo ei saa olla suurempi kuin 430 000 cd, mikä vastaa vertailuarvoa 100. ▼B 6.2 Lähivalaisin 6.2.1 Lukumäärä: yksi tai kaksi. Kolmipyöriltä, joiden enimmäisleveys on yli 1 300 mm, edellytetään kaksi lähivalaisinta. 6.2.2 Rakennepiirustus: ei erityisiä vaatimuksia. 6.2.3 Sijainti ▼M1 6.2.3.1 Leveyssuunnassa: — Toisen edessä sijaitsevan valaisimen ylä- tai alapuolelle tai sen viereen voidaan asentaa yksi erillinen lähivalaisin. Jos valaisimet ovat päällekkäin, lähivalaisimen vertailukeskipisteen on sijaittava ajoneuvon pituussuuntaisella keskitasolla. Jos valaisimet ovat vierekkäin, niiden vertailukeskipisteiden on sijaittava symmetrisesti ajoneuvon pituussuuntaiseen keskitasoon nähden. — Toiseen edessä sijaitsevaan valaisimeen rakenteellisesti yhdistetty lähivalaisin on asennettava siten, että sen vertailukeskipiste sijaitsee ajoneuvon pituussuuntaisella keskitasolla. Jos ajoneuvoon kuitenkin asennetaan lähivalaisimen lisäksi muu edessä sijaitseva valaisin, valaisimien vertailukeskipisteiden on sijaittava symmetrisesti ajoneuvon pituussuuntaiseen keskitasoon nähden. — Kaksi lähivalaisinta, joista kumpikaan ei ole tai jompikumpi tai kumpikin on rakenteellisesti yhdistetty toiseen edessä sijaitsevaan valaisimeen, on asennettava siten, että niiden vertailukeskipisteet sijaitsevat symmetrisesti ajoneuvon pituussuuntaiseen keskitasoon nähden. — Jos ajoneuvossa on kaksi lähivalaisinta, niiden valaisevien pintojen ulkoreunojen ja ajoneuvon ulkoreunojen sivuttaisetäisyys saa olla enintään 400 mm. ▼B 6.2.3.2 Korkeus: vähintään 500 mm ja enintään 1 200 mm maanpinnan yläpuolella. 6.2.3.3 Pituus: ajoneuvon edessä. Tämä vaatimus katsotaan täytetyn, jos lähtevä valo ei häiritse kuljettajaa suorasti tai epäsuorasti taustapeilien ja/tai ajoneuvon heijastavien pintojen kautta. 6.2.4. Geometrinen näkyvyys Määritellään kulmilla α ja β liitteessä I olevan A osan 10 kohdan mukaisesti: α = 15° ylöspäin ja 10° alaspäin; β = 45° vasemmalle ja oikealle, jos on ainoastaan yksi lähivalaisin; 45° ulospäin ja 10° sisäänpäin, jos lähivalaisimia on kaksi. Valon läheisyydessä olevat paneelit tai muut varusteosat eivät saa aiheuttaa muita tiellä liikkujia haittaavia heijastuksia. 6.2.5 Suuntaus: ajoneuvosta eteenpäin. Lähivalaisin voi kääntyä ohjauskulman mukaisesti. Lähivalon pystysuuntaisen kallistuksen on oltava –0,5 ja –2,5 %:n välillä, jollei ulkoista säätölaitetta ole asennettu. 6.2.6 Voidaan ryhmittää kaukovalaisimen ja etuvalaisimen kanssa. 6.2.7 Ei voida yhdistää minkään muun valaisimen kanssa. 6.2.8 Voidaan rakenteellisesti yhdistää kaukovalaisimen ja etuvalaisimen kanssa. 6.2.9. Sähköliitännät Vaihtoa kaukovalaisimista lähivalaisimiin ohjaavan laitteen on kytkettävä pois kaikki kaukovalaisimet samanaikaisesti, mutta lähivalaisimet saavat olla kytkettynä päälle samaan aikaan kuin kaukovalaisimet. 6.2.10 Suljetun piirin ilmaisin: valinnainen. Vihreä vilkkumaton varoitusvalo. ▼M1 6.2.11 Muut vaatimukset: — Kun kyse on ajoneuvosta, jolla on taipumus kallistua kaarteissa, sen lähivalaisin voidaan varustaa valokeilan vaakakallistuskulman säätöjärjestelmällä (HIAS), joka määritellään UN/ECE-säännön nro 53 2.25 kohdassa, kunhan kaikki HIAS-järjestelmään sovellettavat kyseisen säännön vaatimukset täyttyvät. — Jos lähivalaisimen valaisevan pinnan alin kohta on enintään 0,8 m maanpinnasta, sen kallistus (alkusuuntaus) asetetaan arvojen –1,0 % ja –1,5 % välille. Valmistaja voi asettaa täsmällisen arvon. — Jos lähivalaisimen valaisevan pinnan alin kohta on 0,8–1,0 m maanpinnasta, sen kallistus (alkusuuntaus) asetetaan arvojen –1,0 % ja –2,0 % välille. Valmistaja voi asettaa täsmällisen arvon. — Jos lähivalaisimen valaisevan pinnan alin kohta on vähintään 1,0 m maanpinnasta, sen kallistus (alkusuuntaus) asetetaan arvojen –1,5 % ja –2,0 % välille. Valmistaja voi asettaa täsmällisen arvon. — Jos lähivalaisimen valonlähteen nimellisvalovirta on suurempi kuin 2 000 luumenia ja alkukallistus on arvojen –1,0 % ja –1,5 % välillä, valaisimen pystysuuntaisen kallistuksen on pysyttävä arvojen –0,5 % ja –2,5 % välillä kaikissa kuormitusolosuhteissa. Jos alkukallistus on arvojen –1,5 % ja –2,0 % välillä, pystykaltevuuden on pysyttävä arvojen –1,0 % ja –3,0 % välillä. Vaatimusten täyttämiseen voidaan käyttää ulkoista säätölaitetta, kunhan muita kuin ajoneuvon mukana toimitettuja työkaluja ei tarvita. — Jos lähivalaisimen valonlähteen nimellisvalovirta on suurempi kuin 2 000 luumenia ja alkukallistus on arvojen –1,0 % ja –1,5 % välillä, valaisimen pystysuuntaisen kallistuksen on pysyttävä arvojen –0,5 % ja –2,5 % välillä kaikissa kuormitusolosuhteissa. Jos alkukallistus on arvojen –1,5 % ja –2,0 % välillä, pystykaltevuuden on pysyttävä arvojen –1,0 % ja –3,0 % välillä. Tämän kohdan vaatimusten täyttämiseksi voidaan käyttää ajovalaisimen kaltevuudensäätölaitetta, kunhan se toimii täysin automaattisesti ja vasteaika on alle 30 sekuntia. ▼M1 6.2.11.1 Testiolosuhteet: — Edellä 6.2.11 kohdassa vahvistetut kallistusvaatimukset on varmennettava seuraavasti: — — ajoneuvon massa ajokunnossa ja kuljettajaa edustava 75 kg:n massa — ajoneuvo täysin kuormitettuna siten, että massa jakautuu niin, että saavutetaan valmistajan tälle kuormitukselle ilmoittamat enimmäisakselikuormat — ajoneuvo, jossa on kuljettajaa edustava 75 kg:n massa ja joka on kuormitettu lisäksi niin, että saavutetaan valmistajan ilmoittama suurin sallittu taka-akselin kuormitus; etuakselin kuormituksen on kuitenkin tässä tapauksessa oltava mahdollisimman pieni. — Ennen mittausten tekemistä ajoneuvoa keinutetaan kolme kertaa, minkä jälkeen sitä siirretään eteen- ja taaksepäin vähintään sen verran, että pyörät pyörähtävät kerran täyden kierroksen. ▼B 6.3 Suuntavalaisimet 6.3.1 Lukumäärä: kummallakin puolella kaksi. Yksi sivusuuntavalaisin on myös sallittu puolta kohti. 6.3.2 Rakennepiirustus: kaksi etusuuntavalaisinta ja kaksi takasuuntavalaisinta. 6.3.3 Sijainti 6.3.3.1 Leveys — kauimpana ajoneuvon pituussuuntaisesta keskiviivasta oleva valaisevan pinnan reunojen etäisyys saa olla enintään 400 mm ajoneuvon uloimmasta reunasta, — valaisevien pintojen sisäreunojen etäisyyden on oltava vähintään 500 mm, — vähimmäisetäisyyden lähimpien suuntavalaisimien ja lähivalaisimien valaisevien pintojen välillä on oltava: — — 75 mm, jos suuntavalaisimen vähimmäisvalovoima on 90 cd, — 40 mm, jos suuntavalaisimen vähimmäisvalovoima on 175 cd, — 20 mm, jos suuntavalaisimen vähimmäisvalovoima on 250 cd, — ≤ 20 mm, jos suuntavalaisimen vähimmäisvalovoima on 400 cd. 6.3.3.2 Korkeus: vähintään 350 mm ja enintään 1 500 mm maanpinnan yläpuolella. 6.3.4 Geometrinen näkyvyys Vaakasuorat kulmat: ks. lisäys 2. Pystysuorat kulmat: 15° vaakatason yli ja ali. Kulma vaakatasosta alaspäin saa kuitenkin olla alle 5°, jos valaisimet sijaitsevat alle 750 mm:n korkeudella maanpinnasta. 6.3.5 Suuntaus Suuntavalaisimet voivat kääntyä ohjauskulman mukaisesti. 6.3.6 Voidaan ryhmittää yhden tai useamman valaisimen kanssa. 6.3.7 Ei voida yhdistää minkään muun valaisimen kanssa. 6.3.8 Ei voida rakenteellisesti yhdistää minkään muun valaisimen kanssa. 6.3.9 Sähköliitännät Suuntavalaisimien on kytkeydyttävä päälle muista valaisimista riippumattomasti. Kaikkien ajoneuvon samalla puolella olevien suuntavalaisimien on kytkeydyttävä päälle ja pois yhtä hallintalaitetta käyttämällä. 6.3.10 Toimintaa osoittava ilmaisin: pakollinen. Ilmaisin voi olla optinen tai äänimerkki tai molempia. Optisen ilmaisimen on näytettävä vihreää vilkkuvaa valoa; sen on oltava nähtävissä tavanomaisissa toimintaolosuhteissa, ja kun mikä hyvänsä suuntavalaisin vioittuu, ilmaisimen on joko sammuttava tai muututtava vilkkumattomaksi tai vilkkutaajuuden on selvästi muututtava. Jos se on ainoastaan äänimerkki, sen on oltava selvästi kuultavissa ja sen vilkkutaajuuden on selvästi muututtava. 6.3.11 Muut vaatimukset Jäljempänä luetellut ominaisuudet on mitattava sähkögeneraattorilla, joka antaa virtaa ainoastaan niille piireille, jotka ovat välttämättömiä moottorin ja valaisimien toiminnalle. 6.3.11.1 Suuntavalaisimen hallintalaitteen käytöstä valomerkin näkymiseen saa kulua enintään yksi sekunti, ja valaisimen on sammuttava ensimmäisen kerran puolentoista sekunnin kuluessa hallintalaitteen käytöstä. 6.3.11.2 Ajoneuvoilla, joiden suuntavalaisimet toimivat tasavirralla: 6.3.11.2.1 vilkkuvan valon taajuuden on oltava 90 ± 30 kertaa minuutissa; 6.3.11.2.2 ajoneuvon samalla puolella olevien suuntavalaisimien on vilkuttava samalla taajuudella ja samassa tahdissa. 6.3.11.3 Jos ajoneuvoon on asennettu vaihtovirralla toimivat suuntavalaisimet, moottorin nopeuden ollessa 50–100 % ajoneuvon enimmäisnopeudesta: 6.3.11.3.1 valojen on vilkuttava 90 ± 30 kertaa minuutissa; 6.3.11.3.2 ajoneuvon samalla puolella olevat suuntavalaisimet voivat vilkkua samanaikaisesti tai vuorotellen. Etuvalaisimet eivät saa näkyä taakse eivätkä takavalaisimet eteen lisäyksessä 1 määritellyillä alueilla. 6.3.11.4 Jos ajoneuvoon on asennettu vaihtovirralla toimivat suuntavalaisimet, moottorin nopeuden ollessa ajoneuvon valmistajan määrittelemän joutokäyntinopeuden ja 50 % ajoneuvon enimmäisnopeudesta välillä: 6.3.11.4.1 valojen on vilkuttava 90 + 30 ja 90 – 45 kertaa minuutissa; 6.3.11.4.2 ajoneuvon samalla puolella olevat suuntavalaisimet voivat vilkkua samanaikaisesti tai vuorotellen. Etuvalaisimet eivät saa näkyä taakse eivätkä takavalaisimet eteen lisäyksessä 1 määritellyillä alueilla. 6.3.11.5 Jos yhdessä suuntavalaisimessa sattuu vika, joka on muu kuin oikosulku, muiden suuntavalaisimien on edelleen vilkuttava, mutta niiden vilkkutaajuus saa näissä olosuhteissa poiketa määrätystä taajuudesta. 6.4 Jarruvalaisin ▼M1 6.4.1 Lukumäärä: — yksi tai kaksi, jos ajoneuvon kokonaisleveys on enintään 1 300 mm — kaksi, jos ajoneuvon kokonaisleveys on yli 1 300 mm — luokan S3 tai S4 lisäjarruvalaisin (eli keskelle ylös asennettu jarruvalaisin) voidaan asentaa, kunhan kaikki ne UN/ECE-säännön nro 48 soveltuvat vaatimukset täyttyvät, joita sovelletaan tällaisten jarruvalaisimien asentamiseen luokan M1 ajoneuvoihin. ▼B 6.4.2 Rakennepiirustus: ei erityisiä vaatimuksia. 6.4.3 Sijainti 6.4.3.1 Leveys: Jos on ainoastaan yksi jarruvalaisin, sen vertailukeskipisteen on sijaittava symmetrisesti ajoneuvon pituussuuntaiseen keskiviivaan nähden. Jos ajoneuvossa on kaksi takapyörää: kahden valaisimen välinen etäisyys vähintään 600 mm. Etäisyys voidaan alentaa 400 mm:iin, jos ajoneuvon enimmäisleveys on alle 1 300 mm. 6.4.3.2 Korkeus: vähintään 250 mm ja enintään 1 500 mm maanpinnan yläpuolella. 6.4.3.3 Pituus: ajoneuvon takana. 6.4.4 Geometrinen näkyvyys Vaakakulma: 45° vasemmalle ja oikealle. Pystykulma: 15° vaakatason ylä- ja alapuolelle. Kulma vaakatasosta alaspäin saa kuitenkin olla 5°, jos valaisin sijaitsee alle 750 mm:n korkeudella maanpinnasta. 6.4.5 Suuntaus: ajoneuvosta taaksepäin. 6.4.6 Jarruvalaisin voidaan ryhmittää yhden tai useamman takavalaisimen kanssa. 6.4.7 Ei voida yhdistää minkään muun valaisimen kanssa. 6.4.8 Voidaan rakenteellisesti yhdistää takavalaisimen kanssa. 6.4.9 Sähköliitännät: jarruvalaisimien on sytyttävä, kun vähintään yhtä käyttöjarrua käytetään. 6.4.10 Suljetun piirin ilmaisin: kielletty. 6.5 Etuvalaisin 6.5.1 Lukumäärä: yksi tai kaksi. Kolmipyöriltä, joiden enimmäisleveys on yli 1 300 mm, edellytetään kaksi etuvalaisinta. 6.5.2 Rakennepiirustus: ei erityisiä vaatimuksia. 6.5.3 Sijainti ▼M1 6.5.3.1 Leveyssuunnassa: — Toisen edessä sijaitsevan valaisimen ylä- tai alapuolelle tai viereen voidaan asentaa yksi erillinen etuvalaisin. Jos valaisimet ovat päällekkäin, etuvalaisimen vertailukeskipisteen on sijaittava ajoneuvon pituussuuntaisella keskitasolla. Jos valaisimet ovat vierekkäin, niiden vertailukeskipisteiden on sijaittava symmetrisesti ajoneuvon pituussuuntaiseen keskitasoon nähden. — Toiseen edessä sijaitsevaan valaisimeen rakenteellisesti yhdistetty erillinen etuvalaisin on asennettava siten, että sen vertailukeskipiste sijaitsee ajoneuvon pituussuuntaisella keskitasolla. Jos ajoneuvoon kuitenkin asennetaan etuvalaisimen lisäksi muu edessä sijaitseva valaisin, valaisimien vertailukeskipisteiden on sijaittava symmetrisesti ajoneuvon pituussuuntaiseen keskitasoon nähden. — Kaksi etuvalaisinta, joista kumpikaan ei ole tai jompikumpi tai kumpikin on rakenteellisesti yhdistetty toiseen edessä sijaitsevaan valaisimeen, on asennettava siten, että niiden vertailukeskipisteet sijaitsevat symmetrisesti ajoneuvon pituussuuntaiseen keskitasoon nähden. — Jos ajoneuvossa on kaksi etuvalaisinta, niiden valaisevien pintojen ulkoreunojen ja ajoneuvon ulkoreunojen sivuttaisetäisyys saa olla enintään 400 mm. ▼B 6.5.3.2 Korkeus: vähintään 350 mm, enintään 1 200 mm maanpinnan yläpuolella. 6.5.3.3 Pituus: ajoneuvon edessä. 6.5.4 Geometrinen näkyvyys Vaakakulma: 80° vasemmalle ja oikealle, jos etuvalaisimia on ainoastaan yksi; jos etuvalaisimia on kaksi, 80° ulospäin ja 45° sisäänpäin. Pystykulma: 15° vaakatason ylä- ja alapuolella. Kulma vaakatasosta alaspäin saa kuitenkin olla 5°, jos valaisin sijaitsee alle 750 mm:n korkeudella maanpinnasta. 6.5.5 Suuntaus: eteenpäin. Etuvalaisin voi kääntyä ohjauskulman mukaisesti. 6.5.6 Voidaan ryhmittää minkä tahansa muun valaisimen kanssa. 6.5.7 Voidaan rakenteellisesti yhdistää minkä tahansa muun valaisimen kanssa. 6.5.8 Sähköliitännät: ei erityisiä vaatimuksia. 6.5.9 Suljetun piirin ilmaisin: pakollinen. Vihreä vilkkumaton valo; tätä ilmaisinta ei vaadita, jos kojelaudan valaistus voidaan kytkeä päälle ja pois päältä ainoastaan samanaikaisesti etuvalaisimen kanssa. 6.5.10 Muut vaatimukset: ei ole. 6.6 Takavalaisin 6.6.1 Lukumäärä: yksi tai kaksi. Kolmipyöriltä, joiden enimmäisleveys on yli 1 300 mm, edellytetään kaksi takavalaisinta. 6.6.2 Rakennepiirustus: ei erityisiä vaatimuksia. 6.6.3 Sijainti ▼M1 6.6.3.1 Leveyssuunnassa: — Ajoneuvoon asennetaan yksi takavalaisin siten, että takavalaisimen vertailukeskipiste sijaitsee ajoneuvon pituussuuntaisella keskitasolla. — Ajoneuvoon asennetaan kaksi takavalaisinta siten, että takavalaisinten vertailukeskipisteet sijaitsevat symmetrisesti ajoneuvon pituussuuntaiseen keskitasoon nähden. — Jos ajoneuvossa on kaksi takapyörää ja sen kokonaisleveys on yli 1 300 mm, valaisevien pintojen ulkoreunojen ja ajoneuvon ulkoreunojen sivuttaisetäisyys saa olla enintään 400 mm. ▼B 6.6.3.2 Korkeus: vähintään 250 mm, enintään 1 500 mm maanpinnan yläpuolella. 6.6.3.3 Pituus: ajoneuvon takana. 6.6.4 Geometrinen näkyvyys Vaakakulma: 80° vasemmalle ja oikealle, jos takavalaisimia on ainoastaan yksi; jos takavalaisimia on kaksi, 80° ulospäin ja 45° sisäänpäin. Pystykulma: 15° vaakatason ylä- ja alapuolella. Kulma vaakatasosta alaspäin saa kuitenkin olla 5°, jos valaisin sijaitsee alle 750 mm:n korkeudella maanpinnasta. 6.6.5 Suuntaus: taaksepäin. 6.6.6 Takavalaisimet voidaan ryhmittää minkä tahansa muun takavalaisimen kanssa. 6.6.7 Voidaan yhdistää takarekisterikilven valaisimen kanssa. 6.6.8 Voidaan rakenteellisesti yhdistää jarruvalaisimen tai muun kuin kolmiomaisen takaheijastimen, tai molempien kanssa. 6.6.9 Sähköliitännät: ei erityisiä vaatimuksia. 6.6.10 Suljetun piirin ilmaisin: valinnainen. Ilmaisimen toiminnan voi suorittaa, soveltuvissa tapauksissa, etuvalaisimen laite. 6.6.11 Muut vaatimukset: ei ole. 6.7 Etusumuvalaisin 6.7.1 Lukumäärä: yksi tai kaksi. 6.7.2 Rakennepiirustus: ei erityisiä vaatimuksia. 6.7.3 Sijainti 6.7.3.1 Leveys: — etusumuvalaisin voidaan asentaa toisen etuvalaisimen ylä- tai alapuolelle tai sen viereen; jos valaisimet ovat päällekkäin, etuvalaisimen vertailukeskipisteen on sijaittava ajoneuvon pituussuuntaisella keskiviivalla; jos valaisimet ovat vierekkäin, niiden vertailukeskipisteiden on sijaittava symmetrisesti ajoneuvon pituussuuntaiseen keskiviivaan nähden, — toiseen etuvalaisimeen rakenteellisesti yhdistetty etusumuvalaisin on asennettava siten, että sen vertailukeskipiste ajoneuvon pituussuuntaisella keskiviivalla, — kaksi etusumuvalaisinta, joista jompikumpi tai kumpikin on rakenteellisesti yhdistetty toiseen etuvalaisimeen, on asennettava siten, että niiden vertailukeskipisteet sijaitsevat symmetrisesti ajoneuvon pituussuuntaiseen keskiviivaan nähden, — kauimpana ajoneuvon pituussuuntaisesta keskiviivasta oleva valaisevan pinnan reunojen etäisyys saa olla enintään 400 mm ajoneuvon uloimmasta reunasta. 6.7.3.2 Korkeus: vähintään 250 mm maanpinnan yläpuolella. Valaisevan pinnan mikään kohta ei saa olla lähivalaisimen valaisevan pinnan korkeimman kohdan yläpuolella. 6.7.3.3 Pituus: Ajoneuvon edessä. Tämä vaatimus katsotaan täytetyn, jos lähtevä valo ei häiritse kuljettajaa suorasti tai epäsuorasti taustapeilien ja/tai ajoneuvon heijastavien pintojen kautta. 6.7.4 Geometrinen näkyvyys Määritellään kulmilla α ja β liitteessä I olevan A osan 10 kohdan mukaisesti: α = 5° ylöspäin ja alaspäin; β = 45° vasemmalle ja oikealle, jos valaisin ei sijaitse keskellä, jolloin sisäisen kulman on oltava β = 10°. 6.7.5 Suuntaus: eteenpäin. Etusumuvalaisin voi kääntyä ohjauskulman mukaisesti. 6.7.6 Voidaan ryhmittää muiden etuvalaisimien kanssa. 6.7.7 Ei voida yhdistää minkään muun etuvalaisimen kanssa. 6.7.8 Voidaan rakenteellisesti yhdistää kaukovalaisimen tai etuvalaisimen kanssa. 6.7.9. Sähköliitännät Etusumuvalaisin on voitava kytkeä päälle ja pois päältä riippumatta kaukovalaisimesta tai lähivalaisimesta. 6.7.10 Suljetun piirin ilmaisin: valinnainen. Vihreä vilkkumaton valo. 6.7.11 Muut vaatimukset: ei ole. 6.8 Takasumuvalaisin 6.8.1 Lukumäärä: yksi tai kaksi. 6.8.2 Rakennepiirustus: ei erityisiä vaatimuksia. 6.8.3 Sijainti 6.8.3.1 Leveys: Jos on ainoastaan yksi sumuvalaisin, sen vertailukeskipisteen on sijaittava ajoneuvon pituussuuntaisella keskiviivalla, ja jos on kaksi sumuvalaisinta, niiden on sijaittava symmetrisesti ajoneuvon pituussuuntaiseen keskiviivaan nähden. Jos ajoneuvossa on kaksi takapyörää: kahden valaisimen välinen etäisyys vähintään 600 mm. Etäisyys voidaan alentaa 400 mm:iin, jos ajoneuvon enimmäisleveys on alle 1 300 mm. 6.8.3.2 Korkeus: vähintään 250 mm ja enintään 1 000 mm maanpinnan yläpuolella. 6.8.3.3 Pituus: ajoneuvon takana. Jos on ainoastaan yksi sumuvalaisin, sen on sijaittava ajoneuvon pituussuuntaisen keskiviivan sivulla vastapäätä tavanomaista kulkusuuntaa; vertailukeskipiste voi myös sijaita symmetrisesti ajoneuvon pituussuuntaiseen keskiviivaan nähden. 6.8.3.4 Takasumuvalaisimen ja jarruvalaisimen valaisevien pintojen välisen etäisyyden on oltava vähintään 100 mm. 6.8.4 Geometrinen näkyvyys Määritellään kulmilla α ja β liitteessä I olevan A osan 10 kohdan mukaisesti: α = 5° ylöspäin ja 5° alaspäin; β = 25° oikealle ja vasemmalle. 6.8.5 Suuntaus: ajoneuvosta taaksepäin. 6.8.6 Voidaan ryhmittää minkä tahansa muun takavalaisimen kanssa. 6.8.7 Ei voida yhdistää minkään muun valaisimen kanssa. 6.8.8 Voidaan rakenteellisesti yhdistää takavalaisimen kanssa. 6.8.9. Sähköliitännät Valaisin ei voi olla valaistuna, ellei yksi tai useampi seuraavista valaisimista on valaistuna: kaukovalaisin, lähivalaisin tai etusumuvalaisin. 6.8.10 Suljetun piirin ilmaisin: pakollinen. Ruskeankeltainen vilkkumaton valo. 6.8.11 Muut vaatimukset: ei ole. 6.9 Peruutusvalaisin 6.9.1 Lukumäärä: yksi tai kaksi. 6.9.2 Rakennepiirustus: ei erityisiä vaatimuksia. 6.9.3 Sijainti 6.9.3.1 Leveys: ei erityisiä vaatimuksia. 6.9.3.2 Korkeus: vähintään 250 mm ja enintään 1 200 mm maanpinnan yläpuolella. 6.9.3.3 Pituus: ajoneuvon takana. 6.9.4 Geometrinen näkyvyys Määritellään kulmilla α ja β liitteessä I olevan A osan 10 kohdan mukaisesti: α = 15° ylöspäin ja 5° alaspäin; β = 45° vasemmalle ja oikealle, jos valaisimia on ainoastaan yksi; β = 45° ulospäin ja 30° sisäänpäin, jos valaisimia on kaksi. 6.9.5 Suuntaus: taaksepäin. 6.9.6 Peruutusvalaisin voidaan ryhmittää minkä tahansa takavalaisimen kanssa. 6.9.7 Ei voida yhdistää minkään muun valaisimen kanssa. 6.9.8 Ei voida rakenteellisesti yhdistää minkään muun valaisimen kanssa. 6.9.9 Sähköliitännät Valaisin ei saa olla valaistu, ellei peruutusvaihdetta ole kytketty päälle ja moottorin sammuttamiseen tarkoitettu laite on sellaisessa asennossa, että moottori ei voi toimia. Valaisimen ei tule olla mahdollista syttyä tai pysyä valaistuna, jos yksi näistä edellytyksistä ei toteudu. 6.9.10 Suljetun piirin ilmaisin: valinnainen. 6.10 Hätävilkku 6.10.1 Vaatimukset samat kuin 6.3–6.3.8 kohdassa. 6.10.2 Sähköliitännät Tätä merkkivaloa on voitava käyttää erillisellä hallintalaitteella, jolla virtaa voidaan antaa kaikille suuntavalaisimille samanaikaisesti. 6.10.3 Suljetun piirin ilmaisin: pakollinen. Punainen vilkkuva valo, tai jos erillistä ilmaisinta ei ole, 6.3.10 kohdassa määriteltyjen ilmaisinten samanaikainen toiminta. 6.10.4 Muut vaatimukset Vilkkuvan valon taajuuden on oltava 90 ± 30 kertaa minuutissa. Merkkivalolaitteen käytöstä valaisimen syttymiseen saa kulua enintään yksi sekunti, ja valaisimen on sammuttava ensimmäisen kerran puolentoista sekunnin kuluessa hallintalaitteen käytöstä. Hätävilkkua on oltava mahdollista käyttää, vaikka moottorin käynnistämiseen tai sammuttamiseen tarkoitettu laite on sellaisessa asennossa, että moottori ei voi toimia. 6.11 Takarekisterikilven valaisin 6.11.1 Lukumäärä: yksi. Valaisin voi koostua useasta optisesta osasta, joiden tarkoituksena on valaista takarekisterikilvelle tarkoitettu alue.



6.11.2 Rakennepiirustus: Oltava sellaiset, että valaisin valaisee takarekisterikilvelle tarkoitetun alueen. 6.11.3 Sijainti 6.11.3.1. Leveys 6.11.3.2 Korkeus 6.11.3.3 Pituus 6.11.4 Geometrinen näkyvyys 6.11.5 Suuntaus 6.11.6 Voidaan ryhmittää yhden tai useamman takavalaisimen kanssa. 6.11.7 Voidaan yhdistää takavalaisimien kanssa. 6.11.8 Ei voida rakenteellisesti yhdistää minkään muun valaisimen kanssa. 6.11.9 Sähköliitännät: ei erityisiä vaatimuksia. 6.11.10 Suljetun piirin ilmaisin: valinnainen. Etuvalaisimen ilmaisimen on varmistettava sen toiminta. 6.11.11 Muut vaatimukset: ei ole. 6.12 Takaheijastin, muut kuin kolmiomainen 6.12.1 Lukumäärä: yksi tai kaksi, luokka I A ( 24 ). Kolmipyöriltä, joiden enimmäisleveys on yli 1 000 mm, edellytetään kaksi muuta kuin kolmiomaista takaheijastinta. 6.12.2 Rakennepiirustus: ei erityisiä vaatimuksia. 6.12.3 Sijainti ▼M1 6.12.3.1 Leveyssuunnassa: — Jos ajoneuvossa on yksi takaheijastin, se on asennettava siten, että sen vertailukeskipiste sijaitsee ajoneuvon pituussuuntaisella keskitasolla. — Jos takaheijastimia on kaksi, ne on asennettava siten, että niiden vertailukeskipisteet sijaitsevat symmetrisesti ajoneuvon pituussuuntaiseen keskitasoon nähden. — Jos ajoneuvossa on kaksi takaheijastinta, niiden valaisevien pintojen ulkoreunojen ja ajoneuvon ulkoreunojen sivuttaisetäisyys saa olla enintään 400 mm. ▼B 6.12.3.2 Korkeus: vähintään 250 mm ja enintään 900 mm maanpinnan yläpuolella. 6.12.3.3 Pituus: Ajoneuvon takana. 6.12.4 Geometrinen näkyvyys Vaakakulmat: 30° vasemmalle ja oikealle. Pystykulma: 15° vaakatason ylä- ja alapuolelle. Kulma vaakatasosta alaspäin saa kuitenkin olla 5°, jos heijastin sijaitsee alle 750 mm:n korkeudella maanpinnasta. 6.12.5 Suuntaus: taaksepäin. 6.12.6 Voidaan ryhmittää minkä tahansa muun valaisimen kanssa. 6.12.7 Muut vaatimukset: Heijastimen valaisevalla pinnalla voi olla yhteisiä osia minkä tahansa ajoneuvon taka-osaan asennetun punaisen valaisimen kanssa. 6.13 Sivuheijastimet, muut kuin kolmiomaiset 6.13.1 Lukumäärä sivua kohden: yksi tai kaksi, luokka I A (24) . 6.13.2 Rakennepiirustus: ei erityisiä vaatimuksia. 6.13.3 Sijainti 6.13.3.1 Leveys: ei erityisiä vaatimuksia. 6.13.3.2 Korkeus: vähintään 300 mm ja enintään 900 mm maanpinnan yläpuolella. 6.13.3.3 Pituus: olisi oltava sellainen, ettei kuljettaja tai matkustaja tai heidän vaatteensa voi tavanomaisissa olosuhteissa peittää laitetta. 6.13.4 Geometrinen näkyvyys Vaakakulmat: 30° eteenpäin ja taaksepäin. Pystykulmat: 15° vaakatason ylä- ja alapuolelle. Kulma vaakatasosta alaspäin saa kuitenkin olla 5°, jos heijastin sijaitsee alle 750 mm:n korkeudella maanpinnasta. 6.13.5 Suuntaus: Heijastimien vertailuakselin on oltava kohtisuorassa ajoneuvon pituussuuntaiseen keskiviivaan nähden ja ulospäin suunnattuna. Etuheijastimet voivat kääntyä ohjauskulman mukaisesti. 6.13.6 Muu kuin kolmiomainen sivuheijastin voidaan ryhmittää muiden merkkivalolaitteiden kanssa. ▼M1 6.14 Huomiovalaisin 6.14.1 Lukumäärä: — yksi tai kaksi, jos ajoneuvon kokonaisleveys on enintään 1 300 mm — kaksi, jos ajoneuvon kokonaisleveys on yli 1 300 mm. 6.14.2 Asettelu: — Ei erityisiä vaatimuksia. 6.14.3 Sijainti: 6.14.3.1 Leveyssuunnassa: — Toisen edessä sijaitsevan valaisimen ylä- tai alapuolelle tai viereen voidaan asentaa yksi erillinen huomiovalaisin. Jos valaisimet ovat päällekkäin, huomiovalaisimen vertailukeskipisteen on sijaittava ajoneuvon pituussuuntaisella keskitasolla. Jos valaisimet ovat vierekkäin, niiden vertailukeskipisteiden on sijaittava symmetrisesti ajoneuvon pituussuuntaiseen keskitasoon nähden. — Toiseen edessä sijaitsevaan valaisimeen rakenteellisesti yhdistetty erillinen huomiovalaisin on asennettava siten, että sen vertailukeskipiste sijaitsee ajoneuvon pituussuuntaisella keskitasolla. Jos ajoneuvoon kuitenkin asennetaan huomiovalaisimen lisäksi muu edessä sijaitseva valaisin, valaisimien vertailukeskipisteiden on sijaittava symmetrisesti ajoneuvon pituussuuntaiseen keskitasoon nähden. — Kaksi huomiovalaisinta, joista kumpikaan ei ole tai jompikumpi tai kumpikin on rakenteellisesti yhdistetty toiseen edessä sijaitsevaan valaisimeen, on asennettava siten, että niiden vertailukeskipisteet sijaitsevat symmetrisesti ajoneuvon pituussuuntaiseen keskitasoon nähden. — Jos ajoneuvon kokonaisleveys on yli 1 300 mm, valaisevien pintojen sisäreunojen on oltava vähintään 500 mm:n etäisyydellä toisistaan. 6.14.3.2 Korkeussuunnassa: vähintään 250 mm ja enintään 1 500 mm maanpinnan yläpuolella. 6.14.3.3 Pituussuunnassa: Ajoneuvon etuosassa. Tämä vaatimus katsotaan täytetyksi, jos lähetetty valo ei häiritse kuljettajaa suoraan tai epäsuorasti taustapeilien ja/tai ajoneuvon muiden heijastavien pintojen kautta. 6.14.3.4 Etäisyys: — Jos etusuuntavalaisimen ja huomiovalaisimen välinen etäisyys on enintään 40 mm, huomiovalaisimen sähköliitäntöjen ajoneuvon asianomaisella sivulla on oltava sellaiset, että — — huomiovalaisin kytkeytyy pois toiminnasta tai — huomiovalaisimen valovoima pienenee enimmäistasolle 140 cd — koko siksi ajaksi (sekä ON- että OFF-syklin ajaksi), jolloin etusuuntavalaisin on toiminnassa. 6.14.4 Geometrinen näkyvyys: — α = 10° ylöspäin ja 10° alaspäin — β = 20° vasemmalle ja oikealle, jos on ainoastaan yksi huomiovalaisin — β = 20° ulospäin ja 20° sisäänpäin, jos huomiovalaisimia on kaksi. 6.14.5 Suuntaus: — Eteenpäin. Valaisin voi kääntyä ohjaustangon ohjauskulman mukaisesti. 6.14.6 Sähköliitännät: — Kaikkien huomiovalaisinten on kytkeydyttävä toimintaan, kun ajoneuvon pääkytkin aktivoidaan. Ne saavat kuitenkin pysyä poissa toiminnasta seuraavissa tilanteissa: — — automaattivaihteisto on pysäköintiasennossa — seisontajarru on kytketty tai — ennen kuin ajoneuvo lähtee ensimmäisen kerran liikkeelle sen jälkeen, kun pääkytkin ja ajoneuvon käyttövoimajärjestelmä on kytketty toimintaan manuaalisesti. — Huomiovalaisimet voidaan kytkeä pois toiminnasta manuaalisesti, mutta vain, kun ajoneuvon nopeus on enintään 10 km/h. Valaisinten on kytkeydyttävä automaattisesti uudelleen toimintaan, kun ajoneuvon nopeus ylittää 10 km/h tai ajoneuvo on kulkenut yli 100 m. — Huomiovalaisinten on kytkeydyttävä automaattisesti pois toiminnasta seuraavissa tapauksissa: — — ajoneuvo sammutetaan pääkytkimellä — etusumuvalaisimet kytketään toimintaan — ajovalaisimet kytketään toimintaan, paitsi kun ajovalaisimia käytetään antamaan lyhyin välein välkkyvää varoitusvalomerkkiä, ja — jos vallitsevat valaistusolosuhteet ovat alle 1 000 lux ja ajoneuvon nopeusmittarin ilmoittama nopeus on edelleen selvästi luettavissa (esim. kun nopeusmittarin valaistus on aina kytkettynä) eikä ajoneuvoon ole asennettu huomiovalaisinta varten 6.5.9 kohdan mukaista vilkkumatonta vihreää merkkivalaisinta tai erityistä suljetun piirin merkkivalaisinta, joka on varustettu asianmukaisella symbolilla. Tällöin lähivalaisinten ja liitteessä I olevan B jakson 11 kohdassa vaadittujen valaisinlaitteiden on kytkeydyttävä automaattisesti toimintaan kahden sekunnin kuluessa siitä, kun valaistusolosuhteet hämärtyvät alle tason 1 000 lux. Jos ympäristön valaistusolosuhteet sen jälkeen saavuttavat jälleen vähintään tason 7 000 lux, huomiovalaisinten on kytkeydyttävä automaattisesti uudelleen päälle ja liitteessä I olevan B jakson 11 kohdassa vaadittujen valaisinlaitteiden on kytkeydyttävä pois toiminnasta samanaikaisesti 5–300 sekunnin kuluessa. (Valaisimien on siis kytkeydyttävä toimintaan täysin automaattisesti, jos kuljettajalle ei anneta näkyvää tai muuta merkkiä normaalin valaistuksen kytkemiseksi toimintaan pimeän aikaan). 6.14.7 Suljetun virtapiirin ilmaisin: — Vapaaehtoinen. ▼B